GiliGold/VAD_KnessetCorpus huggingface dataset:
רינה בר-טל: משפט אחד על השדולה.
רינה בר-טל: אני מאוד מאמינה בקואליציות, ואנחנו מתחברות כרגע לאחד מספקי המזון הגדולים ביותר בארץ שיצא בפרסום מאוד פוגע בנושא של יכולתן של נשים, כן, או לא.
רינה בר-טל: לקחנו את המקרה הזה, ופנינו לאותה חברה מאוד גדולה בארץ, ובמקום להעניש את אותה חברה על הדברים המאוד פוגעים שלה, החלטנו להתחבר לסקר מאוד גדול שהם הולכים לעשות עבורנו, בנושא של נשים ועולם העבודה.
רינה בר-טל: הנושא השני הוא שאנחנו נמשיך לעסוק בכל עבודת הלובי.
רינה בר-טל: במסגרת הברכות, אני רוצה לומר ליעל שהרבה פעמים אנשים שפורצים דרך לא תמיד מגיעים לשפה של הדרך, מבחינתי, כשאמרת קודם על פנינה, שהסתכלת מולה, הסתכלת על היציבה שלה, אני מסתכלת עליך כאישה שפורצת דרך.
רינה בר-טל: בשבילי, פריצת הדרך שלך במשך כל השנים, מהווה הרבה כוח והרבה אנרגיה.
רינה בר-טל: אני רוצה להודות לך על ההתמדה, על האמונה בדרך, ואני יודעת את המחיר המאוד יקר שאת משלמת, אבל את צריכה לדעת שאנחנו איתך, מאחוריך, ואת מהווה גם דוגמא עבורנו.
רינה בר-טל: אחרונה חביבה, פרופ' רות בן-ישראל שאמרתי לה בחוץ שאני מסירה את הכובע בפניה ואני מצדיעה לה, על הנחישות, על האמונה, על המאבקים ועל כל התקרות שהיא היתה צריכה לשבור בדרך למענינו, למען כל אלה שיושבות כאן.
עדה רבון: פרופ' בן ישראל, אני בין היחידות באולם שקראה בשבוע האחרון את החומר שבגינו קיבלת את פרס ישראל, בין היתר, משום שאני בגילי המופלג החלטתי ללמוד משפטים, ונבחנתי בדיני עבודה בשבוע האחרון.
עדה רבון: אני מוקירה את הפרס שקיבלת, ובצדק קיבלת, בזכות גדולה קיבלת אותו.
עדה רבון: אנחנו מברכים אותך.
עדה רבון: אני שמחה לומר שאנחנו וגורמים אחרים, ובראשם הוועדה למעמד האשה, גם ענת מאור, גם יעל דיין, בתחום של נשים וכלכלה, הבאנו לשינוי גדול מאוד בהתייחסות התקשורתית או הדימויית לנושא שיוויון האשה.
עדה רבון: היום זה מאוד פוליטיקלי קורקט, וזה נכון.
עדה רבון: אנחנו לא נוכל לעבור את השלב הזה, ללא עידוד תהליך ההתמצאות של נשים בחברה, בתחום הטכנולוגי כמו שאמרה נעמי חזן, בתחום הביו-טכנולוגי, בתחומים שהם נובעים מן המדעים המדוייקים בצורה כזאת או אחרת.
עדה רבון: אנחנו חייבות להביא לידי זה שנשים תפרוצנה לשטח הזה, זאת המשימה שלנו בעשר השנים הבאות.
עדה רבון: לצה"ל יש חשיבות רבה בתחום הזה, לכל ארגוני הנשים בתחום החינוך יש חשיבות רבה בתחום הזה.
עדה רבון: אם לא נעשה את זה, תהיה לנו שכבה קטנה מאוד של נשים עשירות ומשכילות שעשו את זה, והרבה מאוד נשים עניות שמהוות את חוטבות העצים ושואבות המים של החברה, והמסכנות ביותר והעלובות ביותר תהיינה כאלה, או מי שיגיע לחברה הזאת כמהגרים בשלב האחרון.
יעל דיין: תודה רבה לעדה רבון.
יעל דיין: רבקה שקד, בבקשה.
רבקה שקד: אני ממונה על קידום ושילוב נשים בשירות המדינה, ומייצגת ציבור של 40,000 עובדות מדינה, כאשר מלכתחילה כשקיבלתי את ההזמנה לישיבה, חשבתי שאולי אין לי משהו חשוב לומר.
רבקה שקד: מדברים על נשים בכלכלת ישראל.
רבקה שקד: נכון שבהמשך המשפט כתוב גם נפגעות, ויכול להיות שעובדות המדינה הן על תקן הנפגעות לצורך העניין, אבל מלכתחילה, אפשר היה לחשוב שנשים בעבודה, ונשים שעובדות, ונשים שמרוויחות שכר נמוך, תקועות אי שם בתקרת זכוכית, בטון, וכו', הן לא קשורות לאולימפוס הכלכלי הזה שבו יושבים גברים ואולי גם נשים מצליחנים ומצליחניות ומקבלים הרבה כסף, ואפשר להחזיק מטפלות ועוזרות תומכים ופליפיניות.
רבקה שקד: אנחנו לא במקום הזה, אנחנו נשים עובדות, אנחנו נשים שלטובתן אתן פועלות, ובעזרת פעילות ושיתוף פעולה מאוד נמרצים ומאוד הדוקים שלכן ישנה התקדמות, ולא אחזור על כל מה שנאמר, אבל כל מי שנמצאת פה בשולחן הזה, פרופסור רות בן ישראל, יעל דיין, ענת מאור, כולכן יודעות שאנחנו עובדות המדינה חייבות לכן המון, אבל עדיין בכל זאת, עם כל העבודה החשובה והגדולה שנעשתה, החוקים אינם מיושמים, ייצוג הולם רחוק מאיתנו.
רבקה שקד: עשר שנים מאז שהנושא הזה במוקד הייצוג של נשים בתוך שירות המדינה לא השתנה, ועמדות בשירות המדינה הן עמדות שמשפיעות על המשק.
רבקה שקד: נשים עובדות במדינה אינן מצליחות להגיע לדירקטוריונים שהן כפופות להם, הן אינן יכולות להגיע לזה.
עדה רבון: זה אסור לפי החוק.
רבקה שקד: אני יודעת על מה אני מדברת.
רבקה שקד: השרים שולחים נציג של משרד, אם זה דירקטור יום אחד, אם זה דירקטור יום אחר, יש נציג של כל משרד כלכלי.
רבקה שקד: כל סדרי העדיפויות של המשרדים, השיח שמקדם את כל הנושא הכלכלי-אקטוארי, הגלובלי, המשקי, הוא כה רחוק מאיתנו, כי אנחנו נמצאות איפה שהוא ברובד החברתי שדיברת עליו, ואנחנו נמצאות במקום לא טוב, וכל הנושא שלנו של קידום נשים נמצא במקום לא טוב.
רבקה שקד: יש סימן שאלה מאוד גדול על הפער בין המלים היפות עליהן דיברה חדוה אלמוג, וזה כל כך נכון, לבין הכוונה במטרות של המחוקק.
יעל דיין: סימה טמיר, בבקשה.
סימה טמיר: בוועדה שלך, כולנו, גם דתיים, גם חילוניים וגם ארגונים, כולנו יכולים לעזור ולשמוע וקבל אוזן קשבת.
סימה טמיר: חשוב לנו להוריד את השכר של המעונות ממס הכנסה, חשוב לנו שאישה עובדת תהיה שווה בתור, תהיה שווה בניסיון שתקבל ושווה בכסף.
סימה טמיר: מדובר בזכויות האישה הדתית והחילונית גם יחד, וגם לאישה הזרה שנמצאת פה, בין שבטעות ובין שבכוונה, מגיעות גם לה זכויות.
סימה טמיר: אנחנו חייבים לממש אכיפת החוקים של שכר בנשים, אכיפת החוקים נגד חטיפה, חוקים יותר חזקים נגד סרסורים, לקחת מהם את הכסף הלבן והשחור שהם מרוויחים, לקחת מהם את כל הזכויות, ולהכניס אותם לבית הסוהר להרבה זמן, ולאפשר לנשים, כמו בארצות-הברית, שהן הקורבנות, לקבל בחזרה מהאנשים האלו, לפחות לקבל את דמי הנזיקין על מה שנגרם להן.
סימה טמיר: יש נשים במיעוטים, נשים חרדיות, נשים אתיופיות, בעלות משפחה, שלא יכולות לעבוד 40 שעות בשבוע.
סימה טמיר: בארצות הברית בהיי-טק ראיתי בטלוויזיה תופעה חדשה.
סימה טמיר: אישה יכולה לעבוד חצי משרה, בוקר, ערב, או כמה ימים בשבוע, אז למה לא אצלנו?
סימה טמיר: למה לא כאן במשרד העבודה, לאפשר לנשים לעבוד במקצוע אחר, כי שמעתי שיש תקציבים לזה.
יעל דיין: נדיה חילו, בבקשה.
נדיה חילו: עסקנו בשנים האחרונות גם בוועדה למעמד האישה, גם בישיבות האלה, הרבה מאוד בנושא של הסרבנות, בנושא של אלימות, נושאים מאוד חשובים, ואנחנו נמצאים בקצה אחד של הציר במעמד האישה.
נדיה חילו: בציר השני בעצם נמצא החלק של העוצמה של הנשים, החלק של שילובן מבחינה עסקית כלכלית, וזו בעצם הבחירה של הנושא היום, שאני מאוד שמחה עליה.
נדיה חילו: אני רואה חשיבות מאוד גדולה בשינוי המאוד בסיסי, בסוציאליזציה של ערכי בתפיסות פמיניסטיות, ואל זה בעצם לא הגענו.
נדיה חילו: כל עוד בחלק החינוכי בשלבים לא תהיה הפנמה בסיסית-ערכית של כל הערכים הפמיניסטיים, יהיה מאוד קשה ליישם דברים.
נדיה חילו: עם זאת, אנחנו לא מרימים ידיים וממשיכים בשלטון המקומי בכל נושא מעמד האישה, שעכשיו התחילו למנות על-פי חוק, כשבעצם לוועדה וליעל היה משקל מאוד גדול בעניין.
נדיה חילו: בכל הנושא של נשים, אל לנו לשכוח שיש קבוצה של נשים שהחסמים התרבותיים, הערכיים והדתיים פועלים עליהן וחוסמים אותן בצורה הרבה יותר קשה.
נדיה חילו: מדובר בקבוצה החלשה של הנשים, ואציין שזה בדרך כלל אצל נשים ערביות שמאוד זקוקות גם לסולידריות הנשית מעבר לחלק של הנשים בכלל.
דליה קלישבסקי: לי יש נושא כבד מאוד ורציני מאוד והוא לא לשלוש דקות ולכן אומר שני משפטים לגבי עובדות דרך חברות כוח אדם, ואני לא עוסקת בפן העסקי אישי, אלא בפן העסקי, הכלכלי והציבורי למדינה.
דליה קלישבסקי: ודאי שמעתם על הקלדניות שעובדות דרך חברות כוח אדם, קלדניות של שופטים ורשמים בבתי המשפט, קבוצה של 650 קלדניות שעברו והתגלגלו מחברת כוח אדם אחת לשנייה במשך עשר ושתים עשרה שנה, ופתאום הופיעה ההסתדרות, קרי, דליה שלקחה אותן, ולצערי זו אני, כי אני לבדי בעניין הזה.
דליה קלישבסקי: לקחתי את הקבוצה הזאת, הקמתי ועד ארצי, ועד של נשים, כולן נשים, נשים רציניות, נשים שמבינות במשפט, מבינות מה עושים להן, כולן נפגעות על ידי שכר שהיה פחות משכר המינימום והצלחנו לעשות להן טבלת שכר, בפעם הראשונה בהיסטוריה, כתקדים בלתי רגיל לחברות כוח אדם שמשלמות להן לפי שעה, בדירוג הנמוך ביותר.
דליה קלישבסקי: הצלחנו לעשות להן טבלת שכר שכוללת גם ותק, והכנסנו אותן לתוך טבלה, טבלה ממש, וגם היום הנהלת בתי המשפט והאוצר מנסים להוציא גם את הטבלה הזאת מכלל אפשרות להמשיך לפעול בה.
דליה קלישבסקי: יחד עם זאת, אני רוצה לברך גם את החוק של יושב ראש ההסתדרות, של חברות כוח אדם, של עמיר פרץ, שדרך החוק הזה, מאות והייתי אומרת אפילו מאות ועשרות רבות של אלפים של עובדי חברות כוח אדם יצטרכו להיכנס לתוך מערכת העבודה.
דליה קלישבסקי: אנחנו גם מודעים לכך שמעבידים רבים, ובמיוחד הממשלה והמדינה, ינסו גם לפטר את העובדים.
דליה קלישבסקי: אנחנו מודעים לכך, ההסתדרות נערכת לכך, והיא נערכת על ידי יועצים משפטיים, על ידי אנשי איגוד מקצועי, ואנחנו ניאבק על כל אדם ואדם ועל כל אישה ואישה, כי למעלה מ-65% בחברות כוח אדם הן נשים.
טלי מאהל: אני מנכ"לית מט"י ת"א, אחד מתוך 19 מרכזי מט"י.
טלי מאהל: אני אשת בשורה, כי זה הוכר החל מ-1.1.2000 כמט"י מתמחה ביזמות נשים.
טלי מאהל: היוזמה הראשונה היתה של חברת הכנסת ענת מאור, חברת הכנסת נעמי חזן, והשרה ציפי לבני, שהביאו אותנו לישיבה משותפת עם השר רן כהן לפני כשנה וחצי ואז הרעיון נראה לו, והשר בזמנו ביקש שעל סמך כל המחקרים והידע הרב שנצבר אצלנו בעמותה, שאנחנו נפלח את השוק של בעלות העסקים בארץ.
טלי מאהל: ביזמות נשים ערביות, חרדיות, עולות, חד-הוריות וותיקות.
טלי מאהל: העברנו את זה לחברות הכנסת ולשר, ועל פי הדו"ח שניתן, השר אישור לנו תקציב, כשאנחנו בעצם מדברים על היזמות ובעלות העסקים ולנסות להתגבר על כל החסמים שבאים לידי ביטוי במחקרים השונים.
טלי מאהל: נכון שנערכו המון מחקרים על ידי כל מיני גופים, אבל העיסוק בשטח היה לוקה בחסר, כי לא היה גוף אחד, או אני מתביישת לומר שאין אף מנכ"לית ברחבי הארץ שבעצם לקחה על עצמה את הנושא, כמו שאר המנהלים הגברים.
טלי מאהל: אנחנו לקחנו את הנושא והתחלנו לתת יעוץ מכוון, התחלנו לתת הכנת תכניות עסקיות ספציפיות, חונכות שונה, הדרכות שונות לחלוטין, כשבעצם אנחנו עושים פעילות מדהימה בכל רחבי הארץ, ומעבירים למרכזים השונים.
טלי מאהל: מט"י פועל מטעם הממשלה, שזה משרד התעשייה והמסחר, על ידי הרשות לעסקים קטנים שיזמה אותה משרד הקליטה והשרות המוניציפלי.
טלי מאהל: אני חושבת ששיתוף הפעולה בינינו כנשים שמקדמות נשים, הוא מאוד מאוד חשוב.
יעל רום: אני שמחה שהולכים לעשות סקר על תעסוקת נשים.
יעל רום: אני רוצה להביא לתשומת ליבכן לא רק את עבודת הוועדה מצויינת, אני מלווה אותה, ולכל השבחים שנאמרו אני מצטרפת, ומעבר לזה אפילו.
יעל רום: מה שלומדים מכאן, הוא שחלה מהפכה אדירה.
יעל רום: את הנתונים תוכלי לקבל ממני, גם מהשותפים.
יעל רום: מה שרואים פה, הוא שחלה מהפכה בנושא מעמד האישה הלכה למעשה מבחינת רמות ההשכלה, סוגי התעסוקה, שעות העבודה, ויש לנו כמה דברים לא נכונים שאנחנו טרם השתחררנו מהם.
יעל רום: התוספת לכוח העבודה הישראלי במשק באה בגלל נשים, במידה מרובה בגלל הנשים שעלו מברית המועצות.
יעל רום: רואים פה את השיפועים.
יעל רום: תתרשמו מהצבע, מהשיפוע ומהכמויות.
יעל רום: זה מדבר יותר מכל מיני מלים.
יעל רום: מה שיש לנו כאן זה איפה יש לנו ייצוג יתר של נשים, ואנחנו מוצאים, לצערי הרב, שכמעט 70% מכל הנשים במדינת ישראל מועסקות בחמישה ענפים כלכליים.
יעל רום: בכל הענפים האלה כתוב שבסך הכל במשלוחי היד האלה מרוכזות 66% מהנשים המועסקות, מה שאומר שאנחנו צריכים להשקיע הרבה יותר מחשבה ותכנון קריירה של דור ההמשך, של הצעירות.
יעל רום: אם הן כבר גומרות תיכון והולכות ללמוד, מדוע שלא תלמדנה דברים מבוקשים במשק, וזאת בעיה אמיתית, בה אפשר לעסוק מבחינה פוליטית.
יעל רום: כשאנחנו רואים דבר כזה, שיש מחסור בהיי-טק ומחפשים אנשים, ואומרים שחסרים 10,000 עובדים, איפה נמצאות הבנות עם המוח, כוח המוח?
יעל רום: וענת מאור מכירה את זה.
יעל רום: מה בכל זאת לא מוצא חן בעיניי, וזה דבר ששמעתם אותי אומרת הרבה פעמים, שאם מסתכלים מה הן לומדות, הן לומדות מדעי הרוח והחברה, והם לומדים מדעי הטבע והנדסה.
יעל רום: למשל, כתבתי בזמנו ליעקב פרנקל, נגיד בנק ישראל, והצגתי לו את הנתונים.
יעל רום: הוא היה היחיד, וזה מראה תרבות שלטון, שכתב לי מכתב חזרה.
יעל רום: אני מאוד גאה להציג אותו בכל מקום.
יעל רום: אני משכפלת מזה אלפים.
יעל רום: אני בעצמי יועצת חינוכית ותעסוקתית, אני יושבת ראש האיגוד הישראלי לייעוץ תעסוקתי.
יעל רום: אני עוסקת בדברים האלה ברמה המקצועית, ואני אומרת לכם שמחפשים את כוח המוח של הצעירים, ומחפשים את כוח המוח של הצעירות, כשאומרים: למה הן לא תורמות את השכל שיש להן, את ההשכלה המצויינת שיש להן, את המסירות שלהן, את הדייקנות, את כל אותם דברים שכל אחת מכן בדבריה העלתה היום, והן יכולות לעשות את כל זה ולתרום לכלכלת המדינה.
יעל רום: הדברים הם מאוד פשוטים, הם מאוד ברורים, אבל מישהו צריך לבוא ולהגיד בעיקר לממשלה חדשה, לשר חינוך חדש, בבקשה.
יעל רום: יש המלצה שנרשמה מפיה של יעל דיין בוועדות פנימיות, והשאלה תמיד היא איך עוברים מהסכמה כללית גורפת, מדיעה כללית שאומרת: כך צריך לעשות, למצב של עשייה שבצידה יש צ'ק שאומר: אנחנו רוצים התערבות.
יעל רום: זה מה שלדעתי צריך לעשות.
יעל דיין: אנחנו נסכם.
יעל דיין: מלבד הברכות לממשלה החדשה והתקוות שלנו ממנה, חזר ועלה עניין האכיפה, כי זה בית המחוקקים, ואנחנו עוסקים בחקיקה, והחקיקה היא לא מושלמת אבל היא לגמרי לא רעה.
יעל דיין: האכיפה היא לא התפקיד שלנו, כי אנחנו לא רשות מבצעת, אבל אנחנו חייבים למצוא את הדרך לאיזו מערכת של אכיפה שגם היא תהיה בחוק.
יעל דיין: אני חייבת לומר שבכל החוקים שאני הייתי אחראית עליהם ושחוקקו בוועדה בראשותי, יש סעיף בקרה מאוד הדוק.
יעל דיין: כל חצי שנה או שנה, בין אם זה ייצוג הולם או הטרדה מינית או תקנונים שנלווים, זאת אומרת שאין דבר כזה, או נשים בכלל, לטעמי, תשלחנה חוק באוויר שיילך לדרכו, כי אנחנו יודעים שהחוקים הם טובים ואין להם אכיפה.
יעל דיין: אנחנו נתראה עוד הרבה לפני יום האישה, כל אחת בתחום שלה.
יעל דיין: האישה ומקדמת בברכה את ראש הממשלה הנבחר, מר אריאל שרון.
יעל דיין: קיימנו היום דיון בנושא נשים בכלכלה, לטוב ולרע.
יעל דיין: כשאנחנו אומרים: "נשים בכלכלה", הכוונה היא גם לנשים מצליחות, נשים תעשייניות, נשות עסקים ואחרות, אבל כשאומרים: "נשים בכלכלה הישראלית", אנחנו מדברים גם על העובדה שיש יותר מובטלות מאשר מובטלים, יש יותר נשים מתחת לקו העוני, יש יותר נשים חד-הוריות שהן מתחת לקו העוני.
יעל דיין: הקשיים הכלכליים של נשים - אני כבר איני מדברת על המגזר הערבי, שזה עוד יותר נחות מהנשים היהודיות מבחינת תעסוקה - ולזה הוקדש הדיון בבוקר.
יעל דיין: עכשיו מתקיים הדיון במליאה.
יעל דיין: אחר הצהרים אנחנו העברנו מספר חוקים - גם חוקים שנוגעים לאלימות כלפי נשים - ואת הפגישה הזו, שאנחנו ביקשנו, ואני מאד מודה עליה, אנחנו מקיימים בפורום של נשים מובילות במדינת ישראל.
יעל דיין: בגלל שינוי השעה, יש לנו בעיה של נוכחות של חלק מהנשים, שכאשר שינינו את השעה - בראשן למעשה פרקליטת המדינה, שהייתה אמורה לבוא בשש וחצי; היא איננה יכולה לבוא בחמש וחצי; נציבת שירות בתי הסוהר, אורית אדטו, שהייתה אמורה לבוא.
יעל דיין: אני לא אטריח אותך, אבל הרשימה המלאה קוצצה קמעה בגלל השינוי בשעה - אנחנו מבינים את הלחצים עליך, בכל זאת מודים לך מכל הלב, כי לא רצינו לפצל את זה - שיש דיון אחד, ואחר כך דיון אחר, וביום אחר יהיה עוד דיון שונה לגמרי.
יעל דיין: שאינני נוכחת בדיון במליאה.
יעל דיין: כאן להעביר את רשות הדיבור למספר נשים שנמצאות כאן - שאולי אתה אינך מכיר - והנמצאות בתפקידים.
יעל דיין: אני רוצה לומר שאנחנו כאן - זה כבר פורום מקצועי; זה איננו פורום תיאורטי.
יעל דיין: אנחנו כבר מייצגות נשים שעושות את הדברים - נשים המובילות את הדברים.
יעל דיין: מנסה לומר זה שיש דיבורים, ויש עשייה, ויש חקיקה.
יעל דיין: חקיקה מופקדת באמת ומקודמת בבית הזה, בעיקר על ידי חברות הכנסת, אבל עכשיו אנחנו ברגע של חסד; זאת אומרת:
יעל דיין: אנחנו מאמינים שהאתגר הזה של מעמד האישה שיעמוד בפניך יצליח, שהמאמצים של כולנו יישאו פרי, ואנחנו רוצים להתייחס גם ליום המחרת.
יעל דיין: ביום המחרת אנחנו נחמדות, אבל אולי אנחנו לא כל כך קלות בתביעות שלנו כמו ביום שלפני.
יעל דיין: מה שאני מנסה לומר הוא שבין השאר, בשבועות הראשונים שלך, מר אריאל שרון, הכנסת תאשר תקציב.
יעל דיין: תעדנה כאן כל חברות הכנסת הנוכחות, שאחת הבעיות שלנו היא להעביר מן הכוח אל הפועל חלק מהדברים שלנו, גם בנושא אלימות, גם בנושאי בריאות, גם בנושא תקנים נוספים; והשעה הלוחמנית שלנו, השנתית, היא שעת התקציב.
יעל דיין: אנחנו נביא לידיעתך - יש תוספות שאושרו על ידי הממשלה היוצאת - בעיקר בנושא האלימות; יש תוספות שהובטחו וטרם אושרו.
יעל דיין: יש דברים שאינם סובלים דיחוי - שהם אינם תכנית חומש ותכנית עשור, אלא דברים מיידיים.
יעל דיין: אנחנו נעביר לך את התביעות התקציביות, אשר חלקן אושר, וחלקן – לא; ואנחנו דנים בזה גם עם ועדת הכספים וגם עם השרים הממונים.
יעל דיין: אני רוצה להציג בפניך את האורחות, אבל ראשונה הייתי רוצה להציג את גברת רונית לב-ארי: היא מנהלת הרשות לקידום מעמד האישה, רשות שאנחנו הקמנו על פי חוק בזמן ממשלת מר נתניהו, והיא נכנסה לתפקיד לא מזמן.
יעל דיין: זו זרוע במערכת שלך.
יעל דיין: היא נמצאת במשרד ראש הממשלה.
יעל דיין: היא יחסית חדשה בתפקיד, אבל לא חדשה בתחום.
יעל דיין: הגברת רונית היא קרימינולוגית ועוסקת הרבה מאד שנים דווקא בנושא האלימות כלפי נשים, אבל היא בשיתוף פעולה מלא, מייצגת למעשה את משרד ראש הממשלה במערכת הזו של מעמד האישה.
יעל דיין: אני אינני מציגה כאן את חברות הכנסת, כי אני חושבת שאין צורך, אבל את גברת חדווה אלמוג אתה מכיר, יושבת ראש נעמ"ת; גברת מירי אורן וגברת אפרת ישראלי, חברות בכירות בנעמ"ת - אחראיות על אגפים.
יעל דיין: אני מציעה שנעשה כאן הצגה עצמית, כי חלק אני מכירה היטב, כמו גברת רבקה שקד, הממונה על מעמד האישה בנציבות שירות המדינה, ואם אני כאן מדלגת, גברת אסתר ביתן, ותת אלוף סוזי יוגב, קצינת חן ראשית, שעברנו את החילופין, עבדנו עם הקודמת, שעכשיו אנחנו עובדים איתה כנציבת שירות בתי הסוהר.
יעל דיין: למעשה תת אלוף סוזי יוגב כבר איננה חדשה - הקשרים מאד הדוקים; הוועדה בראשותי מטפלת בצורה מאד אינטנסיבית בכל נושא נשים בצה"ל, קידום נשים, ושם ההישגים - הלוואי שב"אזרחי" יהיו הישגים כמו בצה"ל.
יעל דיין: כל מי שלא הזכרתי, בבקשה, הציגו את עצמכן.
סימה טמיר: קואליציית ארגוני נשים לקידום נשים בפוליטיקה - ומשתתפת פעילה בוועדה של גברת יעל דיין.
מרים ברסלר: חברת קואליציה ופעילה בקידום מעמד האישה באזור באר שבע.
4035: אני פנינה רוזנבלום, אשת עסקים, עצמאית, מייצגת את המגזר של העצמאים במדינת ישראל.
4035: יש לי הרבה מה לומר, אבל נמשיך הלאה.
שרה דוידוביץ: הממשלה הצלחה בהנהגת המדינה.
רבקה שקד: נשים בשירות המדינה, עובדת נציבות שירות המדינה.
רבקה שקד: אני מייצגת לצורך העניין, אדוני ראש הממשלה, ציבור של קרוב ל40,000- עובדות מדינה, העובדות אצלך, שממשלת ישראל אחראית ליישם את כל החוקים שנכתבו ומחייבים את הממשלה לפעול לקידומן בשירות המדינה; אך למרבה הצער, עד היום, כבר למעלה מ- 10 שנים, מאז שהפעילות הזאת התחילה, עדיין הדבר הזה "מדשדש".
רבקה שקד: 10 שנים לא חל שום שינוי.
רבקה שקד: ישנה חקיקה ופסיקה מאד מסועפת בנושא הזה.
מרים בונפיל: ירושלים, כפופה ליושבת ראש נעמ"ת הארצית, גברת חדווה אלמוג.
ג'ני רוזנברג: מערבי, שזה מרכז לטיפוח יזמות עסקית.
ג'ני רוזנברג: זה גוף שהוקם על ידי רשות עסקים קטנים.
ג'ני רוזנברג: אני בעלת עסק ומייצגת פה את המגזר של העולות החדשות בכלכלת ישראל.
מיכל יושביץ: בפוליטיקה של ויצ"ו ישראל, מייצגת את ויצ"ו ישראל.
מיכל יושביץ: אני מברכת אותך על בחירתך.
מיכל יושביץ: אנחנו יודעים שהרבה מאד הבטחות ניתנות; יחד עם זאת, אנחנו מקוות שבממשלה הזאת, מעבר למספר הגדול של השרות, יהיו גם יותר סגניות שרים, יהיו מנכ"ליות, ויהיו נשים בתפקידים בכירים, בתקווה שלכנסת הבאה גם נכפיל את מספר חברות הכנסת וגם נגדיל את מספר השרות.
חולדה גורביץ: חירות בישראל וגם פעילה במועצות נשים למען קידום מעמד האישה בישראל.
חולדה גורביץ: אני מאחלת לראש הממשלה הרבה הצלחה, והייתי רוצה לראות לפחות שרה למעמד האישה.
רחל דמרקדו: בירושלים; מאחלת לראש הממשלה המון הצלחה ואיחוד של כל הקצוות, ואני מקווה שביחד נצליח להגיע למצב שיהיו הרבה יותר שרות - הרבה יותר נשים בתפקידי מפתח.
בת שבע שטראוכלר: הנשים ליד ראש עיריית תל אביב יפו, בראשותן של חברות הכנסת יעל דיין ולימור לבנת.
יעל שמרגד: חברת שדולת הנשים.
יעל שמרגד: אני הייתי ממקימות היישוב כוכב יאיר, שלך יש חלק גדול שיש יישוב כזה בישראל, והייתי חברת האגודה לפיתוח כוכב יאיר והחברה המסחרית "כוכב יאיר".
יעל דיין: אי הבנות ביני ובין מר אריאל שרון - אני לא הגשתי מועמדות לשרה או לסגנית שר באותו פורום שבוחר.
יעל דיין: עם כל הכבוד, אני לא הגשתי את זה ביודעין - התנגדתי לשותפות הזו.
יעל דיין: אני מקיימת את תפקידי, ואני מאחלת הצלחה, ואני מקבלת את החלטת הרוב - אבל אני אישית לא בחרתי להתמודד על תפקיד כזה.
יעל דיין: ואם את רוצה, אם כבר אנחנו פוליטיים, אבל באווירה ביתית כל כך - מה שלא קיבלתי מראש הממשלה שלי בדין אין אני מבקשת בחסד מראש הממשלה שלא נבחר על ידי.
יעל דיין: אזיי זה סתם בינינו - שיהיה לפרוטוקול.
סא"ל ענת ברקו: בתחומים הייחודיים לחיילות צה"ל - בכל מיני נושאים שקשורים בקידום נשים, באפליה על רקע מיני, ברפואת נשים…
תא"ל סוזי יוגב: כאמור אני קצינת חן ראשית מזה 10 חודשים, מייצגת מגזר מאד ייחודי בצבא הגנה לישראל, שהוא בעצם הצבא היחידי בעולם שמגייס נשים בכורח חוק.
תא"ל סוזי יוגב: הנשים מהוות היום כ30%- מכלל אוכלוסיית החיילים והחיילות בצבא, ואנחנו עוסקים בשלוש משימות ליבה, המתמקדות בעיקר בקידום שוויון הזדמנויות לנשים, בהעצמת נשים, בטיפול ייחודי לנשים וכמוקד ידע בכל מה שקשור לשירות נשים בצבאות בכלל ובצבא הגנה לישראל בפרט.
יעל דיין: הוועדה לקידום מעמד האישה בכנסת, ואת העבודה האמיתית - והקשה והשחורה – כמובן היא עושה.
יעל דיין: השאר כאן חברות כנסת - אנחנו איננו יודעים את מי לכנות: "שרה לעתיד".
יעל דיין: מחר אני מניחה שנדע.
יעל דיין: או אז, אנחנו כולנו חברות כנסת.
יעל דיין: אני אבקש מראש הממשלה הנבחר לומר כמה מילים.
יעל דיין: הפגישה הזו - אני מציינת מראש - היא פגישת היכרות קצרה.
יעל דיין: היא איננה פגישה שהיא דיון, ואנחנו נתפזר אחרי דברי ראש הממשלה.
יעל דיין: אנחנו נאפשר לראש הממשלה הנבחר לשאת את דבריו.
יעל דיין: אנחנו נעשה סבב ממש קצר - ואחרי זה נתפזר.
אריאל שרון: לכל חברות הכנסת, חברותי לכנסת; שלום לכולכן, ואני באמת שמח לפגוש אתכן.
אריאל שרון: אני את דברי אמרתי מעל דוכן הכנסת - קשה כל פעם להמציא דבר נוסף.
אריאל שרון: הבעתי את דעתי ואת עמדתי.
אריאל שרון: אני בהחלט חושב שאם אני מסתכל על כך מהנקודה של עוול, אולי, שנגרם לנשים, מבחינת ההפסד לחברה, אני חושב פשוט שאפשר למצות הרבה יותר את הכוח, את היכולת, את החוכמה, את הכשרונות שמצויים פה - ולא מיצינו די.
אריאל שרון: כאן נאמרה איזו מילה בעניין הבטחות - אני בדרך כלל נמנע מלתת הבטחות.
אריאל שרון: זאת אומרת: לפני בחירות אני בכלל אינני נותן הבטחות.
אריאל שרון: תמיד אני אומר: כשיעברו הבחירות.
אריאל שרון: אני מוכן לבוא עוד פעם ולומר.
אריאל שרון: תמיד יש לי איזו הרגשה לא נוחה להתחייב לפני בחירות, אבל אני רוצה לומר לכן: היה לי עכשיו חודש תמים שיכולתי להיות משוחרר.
אריאל שרון: החלטתי הפעם, אולי בגלל ניסיוני עתיר השנים בניהול משאים ומתנים, אני החלטתי לא להיות מעורב אישית בניהול המשא ומתן, ואחר כך ראיתי - לאור כל מה שהתרחש בחודש האחרון - שכנראה גם צדקתי; אבל היה לי זמן אז, וניצלתי את הזמן הזה לעשות אי אילו דברים שהתעניינתי בהם אבל אף פעם לא הייתה לי אפשרות ממש לראות אותם מקרוב; ובין היתר, בחודש הזה, נפגשתי עם המגזר העסקי - הייתי אומר, לחלקיו השונים - לא עם כולם, אבל קיימתי 3 פגישות כאלה.
אריאל שרון: נפגשתי, אני חושב, עם רוב ראשי הערים והמועצות המקומיות והאזוריות; קיימתי מפגש, אולי מרתק במיוחד - זה היה המפגש שלי עם תנועות הנוער - הייתה בהחלט הפתעה מאד נעימה, הן מכושר הביטוי הבלתי רגיל והן ממידת הנכונות שמצאתי שקיימת לעסוק בפעילות בחברה, דבר שכשמסתכלים אולי מרחוק קצת, אין מבחינים בו - אבל אני מאד התעודדתי.
אריאל שרון: זו הייתה פגישה שהייתה צריכה להימשך שעה, והיא נמשכה כשעתיים וחצי.
אריאל שרון: אני לא נאמתי שם - אני פשוט באתי לשמוע מה יש להם לומר, אבל יצאתי מעודד מהפגישה הזאת.
אריאל שרון: אני חושב שהנושא הזה, של בני נוער שמוכנים לפעול, לסייע לנוער במצוקה, הוא אחד הנושאים שלפי דעתי צריך מאד לטפח.
אריאל שרון: אני השקעתי זמן בנושא, שאני מייחס לו חשיבות ממדרגה ראשונה, בעניין סמים בבתי הספר, וביקשתי מהמפקח הכללי של המשטרה להכין חומר בעניין זה; ואכן הוא עשה כן, וקיבלתי הצגה - שמבחינת הצגה היא הייתה הצגה יפה, אבל מבחינת תמונת המצב, המצב חמור מאד, ואני ראיתי את הנושא הזה כאחד הנושאים, אולי הבוערים ביותר שצריך לטפל בהם.
אריאל שרון: ראו נא, אין די בזה שאני רוצה לטפל - אני צריך גם עזרה כאן, בתחום הזה, ואני חושב שזה יהיה אחד מן הנושאים שאני אגדיר אותו מהנושאים הראשונים והחשובים ביותר שצריך לטפל בהם.
אריאל שרון: תוך כדי כך הוא גם סיפר לי ותיאר בפניי את המצב - ואני רואה בזה לא רק טרגדיה אישית, הן לילדים שהולכים לאיבוד והן למשפחות.
אריאל שרון: יש פה גם, לדעתי, היבט אסטרטגי ממדרגה ראשונה בתחום הזה.
אריאל שרון: בין היתר, ביקרתי במעון לנשים מוכות.
אריאל שרון: אני מודה, אני אמרתי שם בזמן הביקור, אני די חששתי מהעניין הזה.
אריאל שרון: נפגשתי עם מנהלות כל המרכזים, המקלטים - לא אהבתי את הביטוי הזה, "מעונות" וכל זה.
יעל דיין: המקלטים כמשהו שהוא בשעת חירום, והוא זמני.
אריאל שרון: לראות - כי דיברתי עם נשים שם, קודם נשים עם ילדים ואחר כך עם שתי נשים בנפרד, שיכולתי לעמוד יותר - נשים והמטפלות בהן, החונכות שלהן וכן הלאה; ובמקרים מאד קשים.
אריאל שרון: התעודדתי מכך שנשים, באמת עם מצוקות נוראות, יצאו והשתקמו.
אריאל שרון: ראיתי את הדבר הזה, והמפגש היה בהחלט מאד חשוב מבחינתי.
אריאל שרון: ביקור יותר קשה היה במרכזים לטיפול בנפגעות תקיפה מינית, וזה היה דבר קשה.
אריאל שרון: גם האמצעים שם כנראה יותר מצומצמים.
אריאל שרון: המתנדבים הם אחד מהדברים המעודדים שראיתי, אבל כנראה ששם הנכונות לטפל ולעזור היא יותר קטנה - וגם בזה אנחנו נצטרך לטפל.
אריאל שרון: כל החודש הזה עסקתי בנושאים האלה.
אריאל שרון: אני שמח שעשיתי זאת במקום לשבת שעות בדיונים אין קץ - השארתי את זה לאחרים, כי אינני יודע מתי הייתי יכול לעשות, ככה באופן מרוכז - לראות את הנושאים האלה שאני ראיתי אותם מצד אחד כסימנים מאד טובים בחברה, בכך שמצאתי הרבה מאד אנשים במגזר העסקי, ונדמה לי שלא מיצינו זאת עדיין - אנשים שמוכנים להירתם ולעזור, אם בנושאי חינוך ואם בנושאי מצוקה.
אריאל שרון: נדמה לי שיש כאן היום איזו מין נטייה להירתם לפעילות בחברה, ואני מתכוון מאד לעודד את הנושא הזה - גם פה אני צריך כמובן את עזרתכן בפעילות הזאת.
אריאל שרון: מצד אחד, הייתי אומר, באים ורואים - יש הרבה מאד תקוות.
אריאל שרון: מצד שני, יש באמת מצבים מאד קשים - מצוקות נוראות.
אריאל שרון: אני עצמי, כפי שאמרתי, יש לי עניין רב לטפל בנושאים האלה.
אריאל שרון: אתכן אני אוכל לעשות את זה.
אריאל שרון: לבד זה אי אפשר.
אריאל שרון: זה נטל כבד, אבל חיוני לטיפול - שצריך לעשות אותו, ואני אשמח מאד לפעול אתכן ביחד בתחומים האלה.
יעל דיין: מר אריאל שרון, נוספו הגברת רחל סילבצקי, שהיא יושבת ראש אמונה; והגברת רינה ברטל, שהיא יושבת ראש שדולת הנשים.
יעל דיין: גברת רונית לב-ארי, בבקשה.
רונית לב-ארי: הממשלה הנבחר.
רונית לב-ארי: אני, כמנהלת הרשות לקידום מעמד האישה במשרד ראש הממשלה, אספר את כל החומר, את כל הידע.
רונית לב-ארי: התחלתי עם העוזרים הנאמנים לארגן את אותו ביקור במקלט לנשים מוכות של נעמ"ת בתל אביב.
רונית לב-ארי: הביקור היה מתוכנן לשעה וחצי.
רונית לב-ארי: הוא היה שעתיים, ואמרתי לגברת אודליה כרמון, הדוברת, שהביקור הזה יצר בערך 150 יחצ"ניות (נשות יחסי ציבור) לראש הממשלה הנבחר, משום שההקשבה, האכפתיות - גם הנשים, גם הצוותים, מנהלות המקלטים, ראשי הארגונים, כל מי שהיה - למוד ביקורים.
רונית לב-ארי: ואמרו לי אחדים: חשבנו שזה יהיה עוד ביקור של איש ציבור - זה לא היה עוד ביקור; ואני בטוחה שיהיה לזה המשך.
רונית לב-ארי: או אז, בהצלחה רבה!